Millora de les Dades d’ Afectació de la Pandèmia
dl., 01/03/2021 - 15:05

EVA ISABEL ZAMORA CHANZÁ, Alcaldessa Presidenta del M.I Ajuntament d'Alcasser, FAIG SABER:

La millora de les dades d’afectació de la pandèmia, ha permès des de l’àmbit autonòmic la relaxació de les mesures adoptades al mes de gener. Dintre de les competències pròpies del Municipi pel que fa a la plasmació de mesures addicionals sempre tendents a pal·liar en l’àmbit municipal les conseqüències de la situació de crisi sanitària, s'adoptaran les següents MESURES ADDICIONALS DE PROTECCIÓ DE LA SALUT PÚBLICA, amb data d'efectes des del dia 02/03/2021 i fins al 14/03/2021, i que afecten als serveis municipals que es diran i que consisteixen en les següents accions:

BIBLIOTECA.- El servei de biblioteca romandrà com es va preveure al ban de gener, i es restringeix al lliurament i devolució de préstecs, sempre amb cita prèvia, quedant tancat al públic les instal·lacions. La cita prèvia per a la recollida o devolució de llibres es gestionarà a través de l'APP.

ESCOLA D'ADULTS.- Es suspenen els tallers adscrits a la E.P.A, en tots els seus horaris i matèries. Únicament continuarà impartint l'ensenyament reglat, amb els condicionants i restriccions vigents pel que fa a protecció i aforaments.

DAU.- Es suspenen totes les activitats de centre, en tots els seus horaris.

CENTRE SOCIAL.- Es suspenen totes les activitats de centre, a excepció de la continuïtat dels tallers formatius que seguiran prestant amb els condicionants i restriccions vigents pel que fa a protecció i aforaments.

CENTRE CULTURAL.- Es suspenen totes les activitats de centre cultural en tots els seus horaris.

INSTAL·LACIONS ESPORTIVES I ESCOLES ESPORTIVES.- Es suspenen totes les activitats que es desenvolupaven en les instal·lacions esportives en les modalitats que es practiquen als recintes tancats, permetent la realització d’aquelles activitats que es pugen practicar a l’aire lliure mantenint les distàncies i aforaments.

PARCS, JARDINS I JOCS RECREATIUS: S’obriran al públic des del dia 02/03/2021 i romandran oberts fins les 22:00 h

Recordar a tota la població, que el Municipi posseeix competències delegades per la Comunitat Autònoma, per vetllar i exigir el compliment de les restriccions establertes.

EXTREMA LA PRECAUCIÓ, I RECORDA:

DAVANT DE QUALSEVOL SÍMPTOMA, QUEDA'T A CASA I CRIDA A EL TELÈFON: 900300555